अगर आपको भी स्नो स्कीइंग का शौक है तो तैयार हो जाएं। औली की बर्फीली वादियों में दो फरवरी से सीनियर नेशनल अल्पाइन स्नो बोर्डिंग और क्रॉस कंट्री चैंपियनशिप 2020-21 का आयोजन होने जा रहा है। चैंपियनशिप का आयोजन दो और तीन फरवरी को होगा।
 स्नो बोर्ड एसोसिएशन ऑफ उत्तराखंड को इसकी जिम्मेदारी सौंपी गई है। प्रतियोगिता के दौरान कोविड महामारी के नियमों का भी पालन करना जरूरी होगा। स्की एंड स्नो बोर्ड इंडिया ओलंपिक एसोसिएशन के महासचिव रूप चंद नेगी ने स्नो बोर्ड एसोसिएशन उत्तराखंड के महासचिव परवीण शर्मा को इस संबंध में पत्र भेजकर इसकी जानकारी दी। जिसके बाद एसोसिएशन अब चैंपियनशिप की तैयारियों में जुट गई है।
 औली में अब देश-विदेश से आने वाले सैलानियों और स्कीयर्स को स्कीइंग के अतिरिक्त यहां इसी साल से आइस स्केटिंग की सुविधा भी मिलेगी। उचित तापमान मिलने के बाद रिंक में बर्फ जमाने का काम भी शीघ्र शुरू हो जाएगा।
 औली में 2010-11 में सैफ विंटर गेम्स के दौरान आइस स्केटिंग रिंक को बनाने का काम शुरू हुआ था, लेकिन सैफ गेम्स होने के बाद रिंक का निर्माण कार्य अधूरा छूट गया। जीएमवीएन (गढ़वाल मंडल विकास निगम) और पर्यटन विभाग ने निर्माण पूरा करने के लिए बजट की मांग की लेकिन बजट मंजूर नहीं हुआ।
 सात साल बाद वर्ष 2017 में शासन ने रिंक निर्माण के लिए राज्य योजना के तहत 138. 79 लाख रुपये का बजट स्वीकृत किया। 15 दिसंबर 2018 को काम शुरू हुआ जो अब दो साल बाद पूरा हो गया है। रिंक में मशीनों से बर्फ जमाने के बाद सैलानी औली स्लोप पर स्कीइंग करने के साथ ही आइस स्केटिंग रिंक का भी भरपूर मजा ले सकेंगे। सूबे के पर्यटन मंत्री सतपाल महाराज चार नवंबर को औली में आइस स्केटिंग रिंक का शुभारंभ करेंगे।
 
अगर आपको भी स्नो स्कीइंग का शौक है तो तैयार हो जाएं। औली की बर्फीली वादियों में दो फरवरी से सीनियर नेशनल अल्पाइन स्नो बोर्डिंग और क्रॉस कंट्री चैंपियनशिप दो हज़ार बीस-इक्कीस का आयोजन होने जा रहा है। चैंपियनशिप का आयोजन दो और तीन फरवरी को होगा। स्नो बोर्ड एसोसिएशन ऑफ उत्तराखंड को इसकी जिम्मेदारी सौंपी गई है। प्रतियोगिता के दौरान कोविड महामारी के नियमों का भी पालन करना जरूरी होगा। स्की एंड स्नो बोर्ड इंडिया ओलंपिक एसोसिएशन के महासचिव रूप चंद नेगी ने स्नो बोर्ड एसोसिएशन उत्तराखंड के महासचिव परवीण शर्मा को इस संबंध में पत्र भेजकर इसकी जानकारी दी। जिसके बाद एसोसिएशन अब चैंपियनशिप की तैयारियों में जुट गई है। औली में अब देश-विदेश से आने वाले सैलानियों और स्कीयर्स को स्कीइंग के अतिरिक्त यहां इसी साल से आइस स्केटिंग की सुविधा भी मिलेगी। उचित तापमान मिलने के बाद रिंक में बर्फ जमाने का काम भी शीघ्र शुरू हो जाएगा। औली में दो हज़ार दस-ग्यारह में सैफ विंटर गेम्स के दौरान आइस स्केटिंग रिंक को बनाने का काम शुरू हुआ था, लेकिन सैफ गेम्स होने के बाद रिंक का निर्माण कार्य अधूरा छूट गया। जीएमवीएन और पर्यटन विभाग ने निर्माण पूरा करने के लिए बजट की मांग की लेकिन बजट मंजूर नहीं हुआ। सात साल बाद वर्ष दो हज़ार सत्रह में शासन ने रिंक निर्माण के लिए राज्य योजना के तहत एक सौ अड़तीस. उन्यासी लाख रुपये का बजट स्वीकृत किया। पंद्रह दिसंबर दो हज़ार अट्ठारह को काम शुरू हुआ जो अब दो साल बाद पूरा हो गया है। रिंक में मशीनों से बर्फ जमाने के बाद सैलानी औली स्लोप पर स्कीइंग करने के साथ ही आइस स्केटिंग रिंक का भी भरपूर मजा ले सकेंगे। सूबे के पर्यटन मंत्री सतपाल महाराज चार नवंबर को औली में आइस स्केटिंग रिंक का शुभारंभ करेंगे।